
PRIJEDLOG 

PROVEDBENOG PLANA UNAPREĐENJA ZAŠTITE OD POŽARA 
ZA PODRUČJE GRADA OSIJEKA ZA 2024.

OBRAZLOŽENJE

PRAVNI TEMELJ

Člankom 13. stavkom 4. Zakona o zaštiti od požara („Narodne novine“ br. 92/10 i 114/22) jedinice lokalne i područne (regionalne) samouprave na temelju procjene ugroženosti od požara donose godišnji provedbeni plan unapređenja zaštite od požara za svoje područje za čiju provedbu se osiguravaju financijska sredstva. Godišnji provedbeni planovi unapređenja zaštite od požara gradova donose se na temelju godišnjeg provedbenog plana unapređenja zaštite od požara županije na čijem prostoru se nalaze.
[bookmark: _Hlk84399190]Člankom 19. točkom 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20,  3/20, 4/21 i 5/21-pročišćeni tekst) Gradsko vijeće Grada Osijeka donosi opće i druge akte kojim uređuje pitanja iz samoupravnog djelokruga Grada Osijeka.
Procjena ugroženosti od požara i tehnoloških eksplozija za područje grada Osijeka (Službeni glasnik Grada Osijeka br. 8/23).
Provedbeni plan unaprjeđenja zaštite od požara za područje Osječko-baranjske županije za 2023. („Županijski glasnik“ br. 13/23).

RAZLOZI UPUĆIVANJA PRIJEDLOGA

Gradsko vijeće Grada Osijeka donijelo je Procjenu ugroženosti od požara i tehnoloških eksplozija za područje grada Osijeka (Službeni glasnik Grada Osijeka br. 8/23), (u daljnjem tekstu: Procjena) i Plan zaštite od požara za područje grada Osijeka. (Službeni glasnik Grada Osijeka br. 8/23), (u daljnjem tekstu: Plan).
Osječko-baranjska županija donijela je Provedbeni plan unaprjeđenja zaštite od požara za područje Osječko-baranjske županije za 2024. („Županijski glasnik“ br. 13/23).
Člankom 13. stavkom 9. navedenog zakona jedinice lokalne samouprave u donošenju provedbenog plana unapređenja zaštite od požara za svoje područje osigurat će sudjelovanje javnosti.

SREDSTVA POTREBNA ZA PROVOĐENJE PRIJEDLOGA I NAČIN NJIHOVA OSIGURANJA

	Za provedbu ovoga prijedloga planirana su financijska sredstva u Proračunu Grada Osijeka za 2024. godinu po pozicijama nadležnih upravnih tijela Grada Osijeka.


	Slijedom navedenog, predlaže se Gradskome vijeću Grada Osijeka da razmotri i donese Provedbeni plan unapređenja zaštite od požara za područje grada Osijeka za 2024. koji u prijedlogu glasi:


Na temelju članka 13. stavka 4. Zakona o zaštiti od požara („Narodne novine“ br. 92/10 i 114/22), Procjene ugroženosti od požara i tehnoloških eksplozija za područje grada Osijeka (Službeni glasnik Grada Osijeka br. 8/23), Provedbenog plana unaprjeđenja zaštite od požara za područje Osječko-baranjske županije za 2024. („Županijski glasnik“ br. 13/23) i članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka na ____ sjednici održanoj __________ 2024., donijelo je

PROVEDBENI PLAN

unapređenja zaštite od požara za područje grada Osijeka za 2024. 

I.

U cilju unapređenja zaštite od požara za područje grada Osijeka, Gradsko vijeće Grada Osijeka donosi Provedbeni plan unapređenja zaštite od požara za područje Grada Osijeka za 2024. (u daljnjem tekstu: Provedbeni plan). 

II.

Sukladno točki I. ovog provedbenog plana potrebno je u 2024. provesti sljedeće organizacijske, tehničke i urbanističke mjere: 

1. Organizacijske mjere 

1.1. Vatrogasne postrojbe 

a) Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za područje grada Osijeka (u daljnjem tekstu: Procjena) osigurati potreban broj operativnih vatrogasaca. 

Izvršitelj zadatka: 	Grad Osijek, Javna vatrogasna postrojba Grada Osijeka, Vatrogasna zajednica Grada Osijeka

b)  	Organizirati vatrogasna dežurstva svih vatrogasnih postrojbi i osigurati djelotvornu i pravodobnu operativnost kao i cjelovitu prostornu pokrivenost područja grada Osijeka u slučaju požara. 
Osigurati funkcioniranje vatrogasnih operativnih centara sa stalnim dežurstvom i dojavom požara na telefonski broj 193. 

Izvršitelj zadatka: 	Grad Osijek, Javna vatrogasna postrojba Grada Osijeka, , Vatrogasna zajednica Grada Osijeka, nadležne pravne osobe 

c)  	Sukladno Proračunu Grada Osijeka za 2024. planski koristiti financijska sredstva za redovito funkcioniranje, opremanje i osposobljavanje Javne vatrogasne postrojbe Grada Osijeka i Dobrovoljnih vatrogasnih društava. Za redovito financiranje, funkcioniranje, opremanje i osposobljavanje vatrogasne postrojbe u gospodarstvu za obavljanje vatrogasne djelatnosti zadužena je pravna osoba osnivač vatrogasne postrojbe.

Izvršitelj zadatka: 	Grad Osijek, Javna vatrogasna postrojba Grada Osijeka, Vatrogasna zajednica Grada Osijeka
1.2.	Normativni ustroj zaštite od požara 

a) Temeljem Odluke o davanju prethodne suglasnosti na Opće uvjete obavljanja dimnjačarskih poslova trgovačkog društva Dimnjak d.o.o. (Službeni glasnik Grada Osijeka br. 2/19) i Odluke o odabiru najpovoljnijeg ponuditelja za davanje koncesije za obavljanje komunalne djelatnosti dimnjačarskih poslova na području grada Osijeka (Službeni glasnik Grada Osijeka br. 4/17) Dimnjak d.o.o. obavlja dimnjačarske poslove na području grada Osijeka. 
Dimnjak d.o.o. podnosi Gradskom vijeću Grada Osijeka godišnje Izvješće o obavljanju povjerenih mu dimnjačarskih poslova.
U slučaju izmjena i dopuna ili donošenja novih akata slijedom gore navedenog potrebno je postupiti po njima. 

Izvršitelj zadatka: 	Grad Osijek, Dimnjak d.o.o.

b) Plan zaštite od požara za područje grada Osijeka u 2024. potrebno uskladiti s novonastalom situacijom sukladno članku 13. stavku 6. Zakona o zaštiti od požara („Narodne novine“ br. 92/10 i 114/22). 

Izvršitelj zadatka: 	Grad Osijek 

2. Tehničke mjere 

2.1. Vatrogasna oprema i tehnika 

Opremanje vatrogasnih postrojbi izvršiti sukladno Procjeni, Planu i važećim propisima u sustavu zaštite od požara, vatrogastva i sustava civilne zaštite. 
Grad Osijek i Javna vatrogasna postrojba Grada Osijeka preuzeli su od Ministarstva gospodarstva - Ravnateljstva za robne rezerve određena vozila i tehnička sredstva koja je temeljem potrebnih evidencija i akata dana na korištenje i upravljanje Javnoj profesionalnoj vatrogasnoj postrojba Grada Osijeka. Navedenom opremom omogućiti kvalitativno i kvantitativno veći potencijal zaštite od požara i sigurnosno stanje vatrogasnih postrojbi u intervencijama u gašenju požara kao i u sustavu civilne zaštite.
Za potrebe vatrogasne tehnike i opreme osigurati odgovarajuća spremišta s grijanim prostorom. 

Izvršitelj zadatka: 	Grad Osijek, Javna  vatrogasna postrojba Grada Osijeka, Vatrogasna zajednica Grada Osijeka

3. Urbanističke mjere 

3.1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj zadatka: 	Grad Osijek 



3.2. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju. 
Posebnu pozornost obratiti na područjima industrijskih zona, skladišta, tržnih  centara, visokih zgrada, građevine za proizvodnju, prijenos i distribuciju električne energije, građevinama u kojima postoji mogućnost povremenog okupljanja ili stalnog boravka većeg broja osoba te drugih građevina i građevinskih dijelova gdje nije omogućen pristup vatrogasnim vozilima najmanje s dvije strane. 
Slijedom gore navedenog, provoditi obveze iz Odluke o komunalnom redu (Službeni glasnik Grada Osijeka br. 10/23). 

Izvršitelj zadatka: 	Grad Osijek, nadležne pravne osobe 

3.3. Hidrantska mreža za gašenje požara i minimalne količine vode za gašenje požara i tlak 

Hidrantsku mrežu za gašenje požara nužno je uskladiti s Procjenom, dokumentima prostornog uređenja i gradnje, propisima iz sustava zaštite od požara i vatrogastva te je redovito ispitivati i održavati. 
Slijedom gore navedenog, provoditi obveze iz Odluke o komunalnom redu (Službeni glasnik Grada Osijeka br. 10/23). u dijelu o  hidranata. 

Izvršitelj zadatka:	pravna osoba isporučitelj vodnih usluga

3.4. 	Ostali izvori vode za gašenje požara 

Sukladno Procjeni u svrhu omogućavanja prilaza vatrogasnih vozila i pristupa vatrogasaca do površine vode za punjenje vodom iz prirodnih pričuva vode za gašenje požara na određenim mjestima nužno je urediti prilaze. 

Izvršitelj zadatka: 	Grad Osijek 

4. Mjere zaštite odlagališta komunalnog otpada 

a) Pri gospodarenju otpadom nužno je dosljedno primjenjivati odredbe Zakona o gospodarenju otpadom („Narodne novine“ br. 84/21 i 142/23). Sva odlagališta otpada koja ne zadovoljavaju uvjete utvrđene Pravilnikom o odlagalištima otpada („Narodne novine“ br. 4/23.) potrebno je sanirati i zatvoriti. Odlagališta za koja postoje odobreni planovi sanacije i/ili zatvaranja i koja zadovoljavaju uvjete iz navedenog pravilnika, mogu se koristiti do uspostave Županijskog centra za gospodarenje otpadom, a najkasnije godinu dana od dana njegova puštanja u rad. Na odlagalištima koja zadovoljavaju propisane uvjete i koja se planiraju koristiti do uspostave Županijskog centra za gospodarenje otpadom obvezna je primjena odredbi navedenog pravilnika te drugih važećih propisa. 

Izvršitelj zadatka: 	Grad Osijek, Unikom d.o.o.


b) U slučaju požara na odlagalištu otpada, pravna osoba koja upravlja odlagalištem dužna je osigurati ljudske i materijalno-tehničke kapacitete za gašenje požara u najkraćem mogućem roku, a u slučaju uključenja i nadležne vatrogasne postrojbe u akciju gašenja, pravna osoba koja upravlja odlagalištem dužna je osigurati i potrebnu građevinsku mehanizaciju za sanaciju odlagališta. 

Izvršitelj zadatka: 	Unikom d.o.o.

5. Organizacijske i administrativne mjere zaštite od požara na otvorenom prostoru 

a) Zaštitu šuma i šumskih površina kojima gospodare Hrvatske šume d.o.o. na području grada Osijeka provoditi sukladno važećim propisa iz područja o zaštiti šuma od požara. 
Željezničke pravce koji prolaze kroz područje visoke ugroženosti od požara, te one koje su od posebnog značaja, tretirati, odnosno čistiti pružni pojas od lakozapaljivih tvari, odnosno tvari koje bi mogle izazvati požar i omogućiti njegovo širenje. 
Pravna osoba za upravljanje vodama obvezna je redovito čistiti vodotokove i melioracijske kanale, kao i zaštitni pojas od suhe trave i korova temeljem važećih propisa iz područja o upravljanju vodama. 
U vrijeme povećane opasnosti od nastajanja požara sukladno obvezama iz Programa aktivnosti u provedbi posebnih mjera zaštite od požara od interesa za Republiku Hrvatsku u 2024. organizirati motriteljsko-dojavnu službu. 
Slijedom gore navedenog, provoditi obveze iz Odluke o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Grada Osijeka (Službeni glasnik Grada Osijeka br. 14/19). 

Izvršitelj zadatka:	Grad Osijek, Javna vatrogasna postrojba Grada Osijeka, Vatrogasna zajednica Grada Osijeka, nadležne pravne osobe 

b) Cjelokupno područje grada Osijeka ne nalazi se u minsko sumnjivom prostoru (MSP-u) sukladno dopisu Ravnateljstva civilne zaštite (KLASA: 214-11/20-06/41, URBROJ: 511-01-356-20-02 od 13. veljače 2020.)

c) Koristeći javno informiranje koje se koristi putem medija, tiska, opće informativnog tiska, informacija ili javnih informacija sukladno važećim propisima iz područja medija neophodno je u provođenju zaštite od požara kontinuirano upozoravati na postojeće opasnosti od nastajanja požara, a time i velikih materijalnih šteta, te neprekidno preventivno djelovati na smanjenju mogućnosti uzroka i posljedica nastajanja požara. 

Izvršitelj zadatka: 	Grad Osijek, Javna vatrogasna postrojba Grada Osijeka, Vatrogasna zajednica Grada Osijeka

d) Organizirati savjetodavne sastanke sa svim sudionicima i obveznicima provođenja zaštite od požara, a prvenstveno: vlasnicima ili korisnicima šumskih površina, vlasnicima i korisnicima poljoprivrednog zemljišta, šumarskim i poljoprivrednim inspektorima, te inspektorima zaštite od požara PU Osječko-baranjske u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru te prema Programu aktivnosti u provedbi posebnih mjera zaštite od požara od interesa za Republiku Hrvatsku u 2024.

Izvršitelj zadatka: 	Grad Osijek 
e) Ispitivanje nepropusnosti i ispravnosti plinske instalacije koja proizlazi iz Zakona o zapaljivim tekućinama i plinovima („Narodne novine“ br. 108/95, 56/10 i 114/22) i propisima donesenim temeljen istog, vlasnici ili korisnici građevina dužni su iste ispitati u rokovima. 

Izvršitelj zadatka: Grad Osijek

III.

Ured Grada kao nadležno Upravno tijelo Grada Osijeka upoznat će sa sadržajem ovoga provedbenog plana sve koji su istim predviđeni kao izvršitelji pojedinih zadataka. 

IV.

Financijska sredstva za provedbu obveza iz ovoga provedbenog plana planirana su u Proračunu Grada Osijeka za 2024. po pozicijama nadležnih upravnih tijela Grada Osijeka. 

V.

Ovaj provedbeni plan stupa na snagu osmoga dana od dana objave u Službenom glasniku Grada Osijeka. 

KLASA: 245-01/24-02/1
URBROJ: 2158-1-04-04/5-24-2
Osijek, veljača 2024.

	PREDSJEDNIK
	GRADSKOGA VIJEĆA

	prof. dr. sc. Tihomir Florijančić


ZAKON O ZAŠTITI OD POŽARA
NN 92/10 i 114/22

Članak 13.
(1) Jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave. Procjena ugroženosti i plan zaštite od požara županije temelje se na procjenama ugroženosti i planovima zaštite od požara gradova i općina na području županije.
(2) Ministar propisuje uvjete i način izrade te sadržaj planova i procjena ugroženosti iz stavka 1. ovoga članka.
(3) Nadležna vatrogasna zajednica daje prethodno mišljenje na dio procjene ugroženosti od požara za svoje područje koji se odnosi na organizaciju vatrogasne djelatnosti kroz minimalna mjerila dana posebnim propisom kojim se uređuje područje vatrogastva.
(4) Jedinice lokalne i područne (regionalne) samouprave na temelju procjene ugroženosti iz stavka 1. ovoga članka donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije na čijem prostoru se nalaze. Godišnji provedbeni plan unapređenja zaštite od požara županije donosi se uz sudjelovanje nadležne policijske uprave i vatrogasne zajednice županije.
(5) Godišnji provedbeni plan unapređenja zaštite od požara iz stavka 4. ovoga članka može biti dio dugoročnijeg plana unapređenja zaštite od požara.
(6) Jedinice lokalne i područne (regionalne) samouprave najmanje jednom godišnje usklađuju planove iz stavka 1. ovoga članka s novonastalim uvjetima.
(7) Jedinice lokalne i područne (regionalne) samouprave najmanje jednom u 5 godina usklađuju procjene ugroženosti iz stavka 1. ovoga članka s novonastalim uvjetima.
(8) Predstavnička tijela jedinica lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje. Izvješće o stanju zaštite od požara županije i stanju provedbe godišnjeg provedbenog plana unapređenja zaštite od požara županije dostavlja se Nacionalnom odboru za preventivnu zaštitu i gašenje požara i središnjem tijelu državne uprave za vatrogastvo.
(9) Jedinice lokalne i područne (regionalne) samouprave u donošenju planova iz stavka 1. i 4. ovoga članka osigurat će sudjelovanje javnosti.


